Šilja

**Šilja** je Diznijev lik. Nastao je 1932. godine. Prijatelj je Miki Mausa i Paje Patka. Zajedno sa time što nije baš puno inteligentan, njegove mane su predvidljivost i nezgrapnost, otuda njegovo ime (na engleskom Šiljino ime znači "glupan").

## Ličnost

Nespretni, neintaligentni, detinjasti i neiskvareni tupan su samo nekoliko osobina koje opisuju Šilju. Osim toga on je veoma simpatičan i veoma šarmantan. Miki i Paja ga ponekad smatraju dosadnim, ali neprestano brinu za njega i smatraju ga za bliskog prijatelja.

Mnogo puta, u klasičnim crtaćima, on zanemi zbog žene, a intersantno je da je jedini od svojih prijatelja koji nema svoju izabranicu. Međutim, Šilja je romantično uparen sa Belkom s vremena na vreme.

### Šiljina tupavost

S vremena na vreme, on ne uživa u tome što je tupav, to je predstavljeno u njegovim crtaćima *Kako da...*.

Ponekad on pogaže visok nivo intaligencije, kao što pokaže i svoju izvanrednu sportsku veštinu. On je takođe dovoljno sposoban da sam odgaja dete i obezbedi najbolju brigu i shvati da njegov sin odrasta u odgovornog mladića. Šilja ponekad zapazi stvari koje ostali ne zapažaju.

On je veom brižan i simpatičan i uvek je spreman da pomogne iako često načini više štete nego koristi. Šilja je često prikazan kako se stidi svoje tupavosti, ali to ga ne zaustavlja da pokušava nove stvari.

### Osnovne Šiljine osobine

Iako je po prirodi bezbrižan, Šilja je često viđen kako preterano brine, najčešće kada je u pitanju njegov sin Maks. Kao i mnogi roditelji, Šilja je strog kada je to neophodno i trudi se da bude siguran da nešto ne ugrozi sponu između njega i njegovog sina. Iako je Maksu često neprijatno zbog stvari koje pravi njegov otac, on je rekao da je njegov otac "visoko animiran".

Njegova ozbiljnost se može primetiti i u slučajevima kada se on oseti uvređenim iako je najčešće to samo nesporazum. Iako se on ponosi time što je šeprtlja, nikad se ne može čuti da ga prijatelji nazivaju pogrdnim imenima kao što je idiot ili imbecil (jedini izuzetak je Paja koji često grdi Šilju).

Šilja je takođe svestrana ličnost. Iako je prvenstveno dobra ličnost, Šilja je povremeno igrao antagonistu u nekoliko crtaća, kao što su "Stari dani", "Motor Manija", "Fobija od autoputa", *Mikijeva Božićna pesma*, "Pajina strašna Noć veštica", "Bez usluga" i mnogi sportski crtani filmovi iz četrdesetih godina dvadesetog veka.

## Osnovne informacije

U *Šiljinom filmu*, mapa koja pripada "Bendžaminu Šiljiću" opisuje put, na koji je Šilja išao sa svojim ocem, i podrazumeva se da je Bendžamin Šiljić, ustvari Šiljin predak. Međutim, u TV šou "Volt Dizni predstavlja: Istorija Šiljinog avanturizma", rečeno je da se Šiljin otac zvao Amos Šilja. U stripu iz 1958. godine *Šiljino poslednje stajanje*, Šilja je rekao: "Pogledaj ovo! Moj tata je bio mašinovođa!", dok je pokazivao porodični album svom sestriću Šiljčetu. U *Šiljinoj ekipi*, Šilja tvrdi da je rođen u Kaliforniji i da je prvi Šiljić rođen u Americi.

Šiljina žena se pojavljivala - ali nikada joj se nije videla faca - u nekim ranijim crtaćima, opisujući Šilju kao "porodičnog čoveka", ali u njegovim modernim pojavljivanjima Šilja je prikazan kao udovac i kao samohrani otac, koji podiže svog sina, Maksa. Šiljin porodični život je velika kontrast u odnosu na ostale glavne Diznijeve likove, kao što su Miki Maus i Paja Patak, koji su prikazivani kao ujaci, a ne kao roditeljske figure (U stripovima, Šilja ima sestrića Šiljčeta, ali ovaj lik se pojavljivao samo u stripovima, a ne u crtanim filmovima). U evropskim stripovima, Šilja ima rođaka avanturističkog duga, Arizona Tiku, koji je parodija na arheologa Indijanu Džonsa. Šiljin brat Šiljko nestao je u džungli i sreo se sa svojim bratom u italijanskom stripu *Miki i Tarzan Šilja*.

Šiljina uzrečica je "gavrš!" (koja je obično uzvik iznenađenja), kao i "a hja!" (karakteristično cerekanje), i pre svega Šiljin uzvik. U njegovim crtanim filmovima iz tridesetih godina dvadesetog veka, Šilja je obično nosio crni prsluk, plave pantalone i rolku (crvene ili narandžasta), bele rukavice, ekstra velike cipele i veoma karakterističnu kapu (plavu ili zelenu). Ovo je postao njegov klasičan izgled, iako se ovako nije puno oblačio posle tridesetih.

Šiljin uzvik je luckasti zvuk koji je ranije često korišćen u Diznijevim crtaćima i filmovima. To je Šiljino zapomaganje kada pada ili je bačen u visinu. Ovaj uzvik je transkribovan kao "jaaaaaaa-hoo-hoo-hoo-huuji!!" Uzvik je u originalu snimio jodler Hanes Šrol za crtać iz 1941. godine *Umetnost skijanja*. Neki izvori kažu da Šrol nije plaćen za to snimanje. Bil Farmer, sadašnji Šiljin sinhronizator, demonstrirao je Šiljin uzvik u Diznijevom klasičnom DVD izdanju.

U srpskoj RTB sinhronizaciji Šilji je glas pozajmljivao Nikola Simić, dok je u Loudworskovoj Slobodan Ninković.

## Informacije o liku

### Druga imena

Šilja

Šilja se prvi put pojavio u crtanom filmu *Mikijeva revija*, prikazanom 25. maja 1932. godine. Režiranom od strane Vilfreda Džeksona, crtać prikazuje Mikija, Mini i Belku, kako izvode različite pesme i igraju. Miki i njegova banda su do pre ovog crtaća često prikazivni kako pevaju i igraju. Počinje kao tipičan Mikijev crtać tog doba, ali ono što odvaja ovaj crtać od ostalih je pojavljivanje novog lika, čije je ponašanje prikazano kao nezaboravni geg. "Budalasto kuče" kako su ga nazvali Diznijevi umetnici, bio je član te pubilike. On je konstantno iritirao prisutne (publiku) tako što je bučno grickao kikiriki i tako što se glasno smejao, sve dok ga dva člana publike nisu nokautirala sa svojim čekićima (i onda su se smejali kao on). Ova rana verzija Šilje je veoma drugačija u odnosu na razvijeniju kasniju verziju (nije se samo ime promenilo). On je bio starac sa belom bradom, vazdušastim repom i nije imao pantalone ili donji veš. Ali ovaj crtać nas je upoznao sa Šiljinim karakterističnim smehom. Smehom čiji je tvorac Pinto Kolvig.

Znatno mlađe Budalasto kuče se pojavilo u crtaću *Vupi Žurka*, prvi put prikazanom 17. septembra 1932. godine, kao gost na žurci i kao prijatelj Mikija i bande.

Budalasto kuče je se pojavilo četiri puta 1932. godine i još 2 puta 1933. godine. Ali u njegovom sedmom pojavljivanju, u crtaću *Olakšica za siročiće*, prikazanom 11. avgusta 1934. godine, gde je dobio novo ime "Šilja" i postao je regularni lik družine, zajedno sa Pajom i Klarom Klak.

### Zajedno sa Mikijem i Pajom

*Mikijeva servisna stanica*, prvi put prikazan 16. marta 1935. godine, bio je prvi crtani u nizu "Miki, Paja i Šilja" crtaća. U ovim crtaćima trio sarađujući prevazilazi razne prepreke i rešava zadatke. U početku, oni su odvojeno rešavali zadatke, svaki od njih je na svoj komičan način prevazilazio probleme, što je stvaralo duhovite zaplete. Na kraju su se njih trojica ujedinjavali, kako bi podelili plodove njihovog napora, mada su se njihovi napori češće završavali neuspehom, nego uspehom. *Čistači satova*, prvi put prikazan 15. oktobra 1937. godine i *Isterivači duhova*, prvi put prikazan 24. decembra 1937. godine, se smatraju vrhuncem ovih crtaća.

Postepeno u ovim serijama, Mikijeva uloga je umanjivana, a Pajina i Šiljina je rasla. Najveći razlog je to što u odnosu na Pajinu frustriranost i Šiljin život u sopstvenom svetu, Mikijeva normalnost je bila dosadna.

### Duo sa Pajom

*Polarni lovci*, prvi put prikazan 17. juna 1938. godine, bio je prvi crtać koji je prikazao Paju i Šilju kao duo. U ovom crtaću njih dvojica su poslovni partneri i vlasnici su "Paja i Šilja lovačka kompanija", gde se nalaze na Artiku u periodu lova na morževe i pokušavaju da uhvate morža, kako bi ga vratili u civilizaciju. Njihovu zalihu hrane činio je konzervirani pasulj. Vrhunac zapleta je kada se njih dvojica razdvoje i Šilja ode da postavlja zamke za morževe, a Paja da lovi pingvine, kako bi imali šta da jedu- naravno obojica nisu imali sreće

Miki se vratio u crtaću *Mornari*, prvi put prikazanom 17. juna 1938. godine, ali ovo je bio poslednji crtani film iz tridesetih, u kome su se njih trojica pojavili zajedno.

### Ulazak u eru solo serija

Naredni Šiljin crtani film, bio je njegov solo crtać *Šilja i Vilbur*, režiran od strane Dika Hamera i prvi put prikazan 17. marta 1939. godine. U crtaću je prikazano kako Šilja peca dok mu pomaže njegov ljubimac skakavac, Vilbur.

1939. godine, Pinto Kolvig je napustio Diznijev studio, ostavljajući Šilju bez glasa. Prema Leonardu Maltinu, to je dovelo do stvaranja serije crtaća iz četrdesetih, znanih kao *Kako da...*, u kojima Šilja skoro i da nema dijaloga, a narator (obično Džon MekLiš) je najviše pričao (čak su i korišćeni ranije snimljene Kolvingove trake). U ovim crtaćima, Šilja demonstrira, šeprtljasto ali uvek odlučno i nikad frustrirano, kako da radi sve od sankanja pa do igranja fudbala ili jahanja konja.

Šiljini *Kako da...* crtaći su vrlo brzo postali jako popularni, a duhovite scene iz ovih crtanih filmova, se i dan danas koriste u Šiljinim crtaćima. Kasnije, počevši od *Kako igrati bejzbol* (1942), Šilja je otpočeo seriju crtaća gde je svaki lik drugačija verzija Šilje. Ovi crtaći su Šilju preobratili od šeprtljastog psa do sasvim običnog čoveka. Kolvig se vratio Dizniju 1944. godine i nastavio je sinhronizovanje Šilje.

## Odnosi

### Rođaci

Gospođa Gef (žena)
Džordž Junior (sin)

### Džordž Gef

Pedesetih smo mogli videti Šilju, kao porodičnog čoveka, koji se suočava sa svakodnevnim problemima, kao što su dijete, prestanak pušenja i odgajanje dece. Volt Dizni je lično došao na ideju da preobrati Šilju, jer je time vratio ličnost ovom liku.

Zanimljivo je, da se Šilja u ovim crtaćima nije tako zvao. Dok je svaki crtać počinjao sa "Volt Dizni predstavlja Šilju" pre naslova svakog crtaća, u dijalozima on je nazivan "Džordž Gef". Kako su razne priče prikazivale Šilju kao višestruku ličnost, on je dobijao i nova imena.

Kao dodatak, u Šiljinim crtaćima iz pedesetih, on je pretrpeo razne promene. Postao je intaligentniji, imao je manje oči sa obrvama, imao je svetliju boju kože, a ponekad je i imao totalno drugačiji glas. Često nije imao svoje šeprtljaste uši, bele rukavice i dva prednja zuba.

Kao Džordž Gef, Šilja je bio prototipiziran za ulogu u Šilje u seriji *Šiljina ekipa*, prema zvaničnim podacima Diznijeve kompanije, sin Džordža Gefa "Junior" i Maks Šiljić su iste osobe.

## Dvehiljadite

2007. godine, Šilja se pojavio u novom crtaću, pod nazivom *Kako prikačiti svoj kućni bioskop*, koji je premijerno prikazan na Otavskom Internacionalnom Festivalu Animacije. Crtać je dobio pozitivne komentare od strane istoričara animacije Džerija Beka i crtani film je naširoko prikazan 21. decembra 2007. godine, kao uvod u film *Nacionalno Blago: Knjiga tajni*. 2011. godine, Šilja se pojavio u crtaću *Prijavljivanje sa Šiljom*, kratak crtani film koji reklamira Diznijevo krstarenje. 2012. godine, Šilja iz Diznijevih tematskih parkova se pojavio u crtanom filmu *Umetnost odmora*. Kasnije te godine, Šilja se pojavio u crtanom filmu *Električni odmor*, kao model.

## Filmska pojavljivanja

### *Šiljin film*

Šilja i njegov sin Maks su bili ko-protagonisti u filmu *Šiljin film*, koji je baziran na seriji, *Šiljina ekipa*. Film se bazira na odnosima otac-sin između Šilje (koji je tupav, budalast i ne baš intaligentan) i Maksa (koji je tinejdžer, koji ne želi da postane kao otac). Dok Šilja ne želi da prihvati da Maks odrasta, Maks se stidi budalaština njegovog oca, što dovodi do tenzija između njih dvojice. Nakon što je Maks upao u nevolju, poslednjeg dana škole, pred letnji raspust, Šilja je uplašen da njegov sin ne postane delikvent. Odlučan da to spreči, Šilja odvodi Maksa na dugo letnje putovanje u Ajdaho, iako se Maks tome jako protivio.

Tokom putovanja, oni se sreću sa Dabom, koga je Šilja pitao za savet o roditeljstvu, pošto misli da su njegovi prethodni postupci samo udaljili Maksa. Daba ga savetuje da pristupi strogo, kao što je i on postupio sa svojim sinom Dakijem, koji ga sada poštuje, ali dok Daki razgovara sa Maksom, jasno je da se on Dabe plaši. Šilja smatra da strog pristup nije dobar i odbacuje ga. On želi da da Maksu odgovornost tako što mu je dao funkciju navigatora i dozvolio mu je da bira stajališta. Ovo izgleda dobro, sve dok oni ne odlaze u motel, gde Daba (sa zadovoljstvom) kaže Šilji da ga sin iskorišćava. Na početku, Šilja odbija da mu poveruje, ali njegovo poverenje biva uzdrmano, kada on otkriva da je Daba u pravu i da je Maks promenio maršutu na mapi, koja vodi do Los Anđelesa, a ne do Ajdaha.

Nakon rasprave, zbog koje njihov auto završava plutajući po vodi, Šilja i Maks imaju otvorenu diskusiju. Šilja shvata da je Maks zaljubljen u devojčicu iz škole, po imenu Roksen i da su njegovi raniji problemi iz škole u stvari samo njegovi pokušaji da je impresionira. Maks je čak i dogovorio sastanak sa njom, ali je morao da ga otkaže zbog puta. Maks je još i slagao Roksen i rekao joj je da ide sa ocem na koncert i da će se pojaviti na bini sa bendom. Šilja razume razloge svog sina i odlučuje da mu pomogne da dođe na scenu.

Odjednom, njih dvojica se nalaze na vrhu vodopada. Maks se spasava, ali Šilja pada, Maks mu pomaže upotrebljavajući manevar "Perfektni zamah"- pecaroški zamah koji ga je Šilja naučio ranije. Nekako su njih dvojica stigli do Los Anđelesa i završili plešući na bini sa rok zvezdom, dok su ih svi Maksovi prijatelji gledali na TV. Po povratku, Maks, uz Šiljinu pomoć, objašnjava Roksen njegovu laž i izvinjava joj se. Ona mu oprašta i Maksu je pružena prilika da je upozna sa Šiljom.

### *Ekstremni Šiljin film*

U nastavku *Šiljinog filma*, Šilja postaje usamljen, zato što je Maks otišao na koledž. Njegova depresija dovela je do toga, da je dobio otkaz na poslu. Kako bi mogao da nađe novi posao, Šilja mora da dobije koledž diplomu, koju nije imao zato što nije završio poslednju godinu. On odlučuje da ode na koledž koji Maks pohađa. Dok je tamo, Šilja postaje član bratstva i počinje da izlazi sa školskom bibliotekarkom, Silvijom. Maks je na početku podržavao Šilju, ali nakon nekoliko Šiljinih budalaština, on ga se odriče, rekavši mu da živi svoj život. To povređuje Šilju, koji odlučuje da napusti koledž, ali kasnije biva ohrabren od strane Dabe. Šilja napušta bratstvo, Game, i odlučuje da je spreman da se fokusira na polaganje ispita.

Na početku drugog semestra, Maks se prijavio da učestvuje na X-igrama, a Šilja je saznao da Game planiraju, da varaju kako bi pobedili. On je pokušao da upozori Maksa, ali on ga nije slušao, sve dok nije video kako su Game namestile da Daki poleti.

Bez jednog člana ekipe, Maksov tim je trebao biti diskvalifikovan. Maks shvata da ga je Šilja želeo upozoriti, tako da mu se on izvinuo i pitao ga je da im se pridruži kao treći član. Šilja prihvata i pomaže Maksu da pobedi na takmičenju. Nakon završene školske godine, Šilja je dobio diplomu i odlazi sa Silvijom, tužan zato što ostavlja Maksa na koledžu. Pre nego što je Šilja otišao, Maks mu je dao trofej X-igara, u znak izvinjenja zbog svog sebičnog ponašanja.

### *Mikijevo bilo jednom na Božić*

U filmu *Mikijevo bilo jednom na Božić*, Šilja se pojavljuje u segmentu "Želimo vam Šiljin Božić". Segment je smešten u vreme pre događaja iz *Šiljine ekipe*, i radnja se vrti oko toga da Šilja pokušava da pošalje pismo namenjeno Deda Mrazu, koje je napisao Maks. Kada je Daba rekao Maksu da deda Mraz ne postoji, Šilja se kostimirao, želeći da dokaže da Daba greši. Međutim, Šilja biva demaskiran, što razočarava Maksa. Šilja je kasnije, čekao čitavu noć deda Mraza, ali pošto on nije došao, Maks se trudio da razveseli Šilju. Na kraju, pravi deda Mraz dolazi, i daje Maksu poklon koji je on tražio ranije.

Šilja i Maks se pojavljuju na kraju, pridružujući se ostalim glavnim likovima, pevajući poznate Božične pesme.

### *Miki, Paja i Šilja: Tri musketara*

U ovom filmu, Šilja je ulično derište, koji postaje musketar zajedno sa Mikijem i Pajom, svojim prijateljima. Trio je dobio zadatak da čuva princezu Mini. Daba je namerno njima dao ovaj zadatak, zato što oni baš i nisu sposobni, jer bi mu spretni musketari osujetili planove. Dabini planovi su bili da otme princezu. Nakon što je Mini kidnapovana, nakon nekoliko komičnih situacija i nakon što se trio suprotstavio bandi braći Buldog, ona biva spasena. Kasnije, Šilja je namamljen iz dvorca, gde ga je otela Belka. Ona se spremala da ga ubije, ali on je flertovao i osvojio njeno srce. Nakon toga našao je Paju i njih dvojica su uspešno spasili Mikija, koji je takođe bio otet. Trio je porazio Dabu, jednom za svagda. Oni su postali zvanični musketari, a Šilja i Belka su proglasili svoju ljubav.

### *Mikijevo bilo jednom za Božić*

U nastavku filma *Mikijevo bilo jednom na Božić*, Šilja se zajedno sa Maksom pojavljuje u segmentu, *Božić Maksimus*. Ovaj segment prikazuje Maksa, koji za zimske praznike dolazi sa koledža. Sa Maksom je i njegova nova devojka Mona, koja treba da se upozna sa Šiljom. Maks je pre dolaska zamolio Šilju da ga ne sramoti, ali Šiljini činovi ljubavi, kao što je glumljenje šofera ili pokazivanje Moni fotografije bebe Maksa, su učinili to. Na Maksovo čuđenje, Moni se svideo Šilja, i on je zaboravio na sramoćenje i pridružio se ocu i devojci u proslavljanju praznika.

Kasnije, tokom Mikijevog i Plutonovog segmenta, Pluton je nestao, što je navelo Baju da kupi kompaniju za čišćenje snega, kako bi on i ostali mogli da traže Plutona po snegu. Pošto je nespretni Šilja vozio kamion za čišćenje, nekoliko puta je zamalo udario Mikija. Na kraju, Pluton se vratio Mikiju (uz pomoć Deda Mraza) i Šilja i ostatak ekipe ulaze u Mikijevu kuću i pevaju Božićne pesme.

### Ostali filmovi

U *Ko je smestio zeki Rodžeru*, scene iz Šiljinog crtanog filma *Šilja gimnastičar* su prikazane dok se *Rodžer* i Edi kriju u bioskopu (interesantno je da se radnja filma događa 1947. godine, a *Šilja gimnastičar* je snimljen 1949. godine). Takođe, jedan od Edijevih novinskih isečaka opisuje kako su Tedi i on spasili Šilju, koji je bio optužen za špijunažu. Šilja se takođe može videti na kraju zajedno sa ostalim crtanim likovima.

U *Maloj sireni*, Šilja ima kameo zajedno sa Pajom i Mikijem na početku filma, gde se može videti među sirenama na koncertu Arijel i njenih sestara.

U *Aladinu*, duh nosi Šilja kapu na kraju filma.

Šilja se pojavljuje i kao silueta u filmu *Kralj lav 1½*. Jedino što on kaže u ovom filmu je "Gavrš!" koji izgovori kada mu Stič, skoči na glavu.

## Pojavljivanja u TV serijama

### *Antologijske serije Volta Diznija*

Na televiziji, Šilja se pojavio u nekoliko-časovnih kompilacionih filmova, koji su bili epizode *Antologijskih serija Volta Diznija*. Primer ovakvih epizoda su "Šiljina uspešna priča", "Šiljina sportska priča", "Šiljina avanturistička priča".

### *Klub Mikija Mausa*

Šilja se pojavio u animacionoj uvodnoj špici originalne verzije ove TV serije iz pedesetih. On se može videti kako svira razne vrste instrumenata, a i kako drži trambolinu, po kojoj Miki skače.

### *Mikijeva radionica*

Šilja se pojavio nekoliko puta u *Mikijevoj radionici* zajedno sa ostalim kostimiranim likovima.

### *Šiljina ekipa*

Animirana serija iz devedesetih, *Šiljina ekipa*, prikazuje Šilju drugačijeg nego obično. U seriji, Šilja je samohrani otac mladom sinu, Maksu, koga jako puno voli. U pilot epizodi, njih dvojica se doseljavaju u kuću do Dabe, kojem je Šilja dosadan, tako da ga je u narednim epizodama često ignorisao. U ovim serijama, Šilja balansira, tako da je često tupav, ali se i trudi da bude dobar otac. Kako bi naučio Maksa lekciju, Šilja često prepričava događaje koji su se desili precima porodice Šiljić. Često je prikazana i retrospektiva iz Šiljinog života, ali se čini da ti delovi biografije važe samo za ovu seriju. Grad Kašikovac, gde su živeli, je Šiljin rodni grad. On je odrastao sa Dabom, verujući da mu je on prijatelj i ako se Daba mnogo puta ponašao antagonistički.

### *Mikijeva fabrika*

Šilja se pojavio u *Mikijevoj fabrici*. U ovoj seriji, Šilja glumi svoje solo uloge, kao i u klasičnim crtaćima. Šilja se ponovo pojavio u crtaćima *Kako da...*, kao i narator. On je imao i kratko pojavljivanje u "Mikijevoj greški", kao posetilac koji pita Mini da li je videla Mikija.

### *Mikijev klub*

Šilja se pojavio u *Mikijevom klubu*, kao glavni konobor pomenutog kluba. Šiljin sin Maks se takođe pojavio u ovoj seriji, kao vratar, tako da Šilja i u ovom filmu žonglira između uloge tupavog konobara i oca, kao i u *Šiljinoj ekipi* i *Šiljinom filmu*. U ovim serijama je prikazano, kako je Šilja zaljubljen u Belku, zato što je pitao da izađu u epizodi "Super Šilja".

Mnoge epizode se vrte oko Šilje, uključujući epizodu "Ne tako tupav" gde se Šilja oseća odbačeno, zato što su se mnogi žalili na njegovu tupavost te večeri. Da bi se popravio, Hoze Karioka ga uči kako da se ponaša kao džentlmen. Na kraju, Miki i ekipa su shvatili da treba da cene Šiljine ludorije, tako da on postaje onaj stari Šilja. "Super Šilja" pokazuje kako Šilja postaje svoj alter ego, Super Šilja pomoću radioktivnog kikirikija. U "Šiljinom magičnom jelovniku", Šilja privremeno preuzima funkciju glavnog kuvara. Njegov grozan način kuvanja, kasnije biva poboljšan od strane čarobnog štapića Kuma Vile.

Šilja je takođe bio sekundarni protagonista u epizodama koje se vrte oko Maksa. U epizodi "Šilja na dan", Šilja izaziva Maksa da bude konobar, kada je Maks izjavio da posao nije bitan. U epizodi "Maksov novi auto", Šilja odbija da dozvoli Maksu da ima svoje sopstveno vozilo., smatrajući da njegov sin nije dovoljno odgovoran. Međutim, on menja svoj stav, kada ga Maks i Miki ubeđuju, puštajući mu crtać *Šiljina motor manija*, u kojoj je prikazano da se Šilja isto tako ponašao (kao i Maks). Konačno, u epizodi "Maksov neprijatni sastanak", Maks ima slobodan dan, i ima sastanak sa Roksen u Mikijevom klubu, i svi glavni likovi (Miki, Mini, Paja i Pata) ga sramote, sve dok Šilja, za koga je Maks smatrao da će ga najviše osramotiti, ne da Maksu i Roksen malo privatnosti te večeri (sprečavajući ostatak ekipe da ga sramote).

### *Mikijeva igraonica*

Šilja jedan od 6 glavnih likova kompjuterski animiranih serija, namenjenih deci predškolskog uzrasta. Šiljine tradicionalne crte ličnosti ponove se mogu videti u ovoj seriji. Nekoliko epizoda vrti se oko Šilje, počevši od epizode "Šiljina ptica" gde Šilja i Miki putuju do šume, kako bi vratili bebu crvene ptice koju je Šilja usvojio. Još jedna značajna uloga je uloga Super Šilje. U epizodama, "Šiljina superiorna želja" i "Super Šiljine super puzle", Šilja postaje Super Šilja kako bi rešio probleme kluba. Šilja je i u ovoj seriji zaljubljen u Belku. Na početku serije, Šilja je samo bio zaljubljen u Belku, dok je to kasnije preraslo u vezu. Šilja se takođe i pojavio u nekoliko epizoda serije *Miki Mauskraz*, gde je bio jedan od likova kojima Miki daje savete. Šilja se pojavio i kao gost u seriji *Minini crtaći*, u epizodi "Lekcije plesa" gde je on poveo Belku na zimski ples.

### *Miki Maus*

Šilja se pojavio u animiranim serijama, zajedno sa Mikijem i ekipom u komičnim avanturama. U serijama, Šiljin izgled je prilagođen izgledu Šilje iz tridesetih godina. Šiljin lik iz ove serije dosta podseća na lik Budalastog kučeta. On igra ulogu Mikijevog, budalastog, nespretnog i najboljeg prijatelja. Šilja se prvi put pojavio u epizodi "Bez servisa", gde se on pojavljuje kao uposlenik restorančića brze hrane. Mada je Šilja prikazan kao preagrisivan u ovoj epizodi, ipak je zadržao svoju standardnu ljubaznost i prijatnost, prilikom usluživanja gostiju, koji poštuju pravila kompanije "Bez košulje i cipela, nema usluge", što je prouzrokovalo konflikt između Mikija i Paje. On je čak i rekao da je restorančić u kome radi, restoran sa stilom i da je to razlog, zašto se poštuju pravili (ironično, on je zgnječio bubu spatulom, koju je koristio tokom spremanja kobasica).

Šiljine tradicionalne crte ličnosti, sa njegovom veselom i naivnom prirodom, mogu se prvi put zapaziti u epizodi "Ostati kul", gde Miki, Paja i on pokušavaju da prevaziđu probleme sa vrućinom. Kao i u klasičnim Šiljinim crtaćima, Šilja je multidisciplinarna ličnost i on se pojavio u različitim ulogama. Na primer: u ranije pomenutoj ulozi u epizodi "Bez servisa", on je igrao ženu u epizodi "Njujork Vini", bio je zombi u epizodi "Prijatelj duh" itd.

## Štampani materijal

### Pojavljivanja u stripu

Kao i na crtanom filmu, Šilja se i u stripu na početku zvao Budalasto kuče, ali mu je ime promenjeno u Šilja 1936. godine. Tokom ranih godina, Miki i ekpa smatrali su ga nametljivim i dosadnim, ali su ipak brinuli o njemu.

Stripovi crtani od strane Flojda Gotfredsona, su uglavnom bazirani na događanjim iz Mikijevih crtaća iz tog vremena, ali kada je porasla popularnost Paje Patka, koja mu je omogućila sopstvene crtaće i stripove, Dizni je odlučio da se Paja više neće pojavljivati u Gotfredsonovim stripovima. Shodno tome Šilja je postao Mikijev najbolji prijatelj i zamenio je Horacija kao Mikijevog pomoćnika u avanturama. Kasnije su se Mikijev univerzum (u kom je i Šilja) i Pajin univerzum odvojili.

Glorija Bej bila je Šiljina devojka nekoliko godina (neki je čak smatraju Maksovom majkom, iako to nikada nije rečeno).

1990. godine, kada je Dizni otpočeo sa izdavanjem svojih stripova, Šilja je dobio svoju strip seriju znanu kao Šiljine avanture, gde se on pojavljuje u raznim komičnim situacijama.

### *Čuvari kraljevstva*

Šilja je imao kratko pojavljivanje u prvoj knjizi sage, gde je on jedan od prvih živih likova koje je Fin video kako dolaze u Magično kraljevstvo prve noći.

## Osnovne informacije

### Serije

*Šiljina ekipa* (pomenut)
*Mikijev klub*
*Mikijeva igraonica*

## Odnosi

### Prijatelji

Fantom Paja
Miki Maus
Mini Maus
Pluton

### Neprijatelji

Daba
Zloćko Orlić
Crna Mrlja
Braća Buldozi

### Rođaci

Super Šiljče (sestrić)

U stripovima Šilja ima tajni identitet, znan kao Super Šilja, koji se prvi put pojavio u stripovima Pola Marija. Kasnije, Super Šilja se pojavio i na crtanom filmu i to u serijama *Mikijev klub* i *Mikijeva igraonica*. Šilja dobija moći Super Šilje, kada pojede Super kikiriki.

### Istorija Super Šilje

Super Šilja se prvi put pojavio u stripu *Crna Mrlja 2*, koji je napisao Del Konel i nacrtao Pol Mari. U tom stripu Šilja je samo zamišljao da je super heroj. Svoje prvo pojavljivanje, kao pravi superheroj imao je u strip magazinu *Paja Patak* 102*, u priči "*Sve je dobro, što se grozno svrši", na kojoj su takođe radili Konel i Mari. U trećem stripu Sušer Šilje, koji se zvao "Lopov iz Zanzipara", prikazano je da njegova moć potiče od radioktivnog kikirikija (radioaktivnost sa meteora). U kasnijim pričama, Crna Mrlja nije bio jedini Super Šiljin neprijatelj, već su to postali i Daba, Braća Buldozi, Zloćko Orlić i Madam Mim.

Jedina osoba koja zna pravi identitet Super Šilje, je njegov sestrić Šiljče, koji je takođe imao svoj tajni identitet Super Šiljče. Vrlo je interesantan podatak, da niko ne prepoznaje da je Super Šilja ustvari Šilja, s obzirom da Super Šilja ne nosi masku i njegov kostim čine crveno sindikalno odelo i plavi plašt (i ovo odelo se pojavljuje samo od sebe čim Šilja pojede super kikiriki). Interesanto je da u stripovima Super Šiljine moći odjednom prestanu da deluju i to, obično dok leti, tako da često završi padajući. Šilja uvek drži nekoliko super kikirikija u svojoj kapi, ali u trenucima kada ostane bez njih, mora da rešava problem bez pomoći svojih super moći, kao u stripu *Super Šilja sreće Super Zlog Vuka*.

U jednoj epizodi Raja, Gaja i Vlaja su naišli na biljku koja rađa super kikiriki, i "pozajmili" su moći Super Šilje. Nakon što su učinili nekoliko super dela, pačići su izgubili svoje moći i Mladi izviđači su ih trebali spasiti.

Super Šilja je dobio svoju strip seriju koja se izdavala ok 1965 do 1984 i imala je 74 broja.

### Pojavljivanja u crtanim filmovima

#### *Mikijev klub*

Super Šilja je imao svoj animacioni debi u gore pomenutoj epizodi *Mikijevog kluba*. U ovoj epizodi, Šilja jede kikiriki koji je mutirao zato što je imao kontakt sa radioaktivnim meteorom. Nakon što ga je pojeo on se transformisao u super verziju sebe. On je iskoristio svoj novi alijas, kako bi pitao Belku da izađe sa njim. Međutim, Šilja biva potrešen zato što svi uživaju u prisustvu Super Šilje, više nego u prisustvu Šilje. Besan, baca kikiriki i prestaje da se pretvara u Super Šilju. Kasnije, Miki i ekipa saznaju da stiže meteor koji može da zbriše ceo grad. Šilja pronalazi poslednji super kikiriki, transformiše se u Super Šilju i zaustavlja meteor. On shvata da je tada pravo vreme da pita Belku da izađu, ali ona ga odbija, rekavši mu da ima sastanak sa Šiljom. Kasnije, kada je Super Šilja odleteo i kada mu je ispao kikiriki, Miki je rekao da misli da je tajni identitet Super Šilje, Dambo.

#### *Mikijeva igraonica*

Super Šilja se prvi put može videti u ovoj seriji, na naslovnoj strani Šiljinog stripa u epizodi "Dabin peškir Luau".

Kasnije u epizodi "Šiljina super želja", Šilja sniva da postane super heroj, kao lik iz njegove knjige. Miki i ekipa se trude da daju Šilji "supermoći" tako što koristeći balon, načine da leti ili rolerima načine da ima super brzinu. Na kraju epizode, Šilja koristi ove elemente kako bi svoje prijatelje spasio od Belkine mašine za mafine koja je "poludela".

Kasnije u epizodi "Super Šiljine super puzle", Šilja se prvi put pojavljuje kao Super Šilja gde svoje moći koristi u borbi protiv Puzlera Dabe, koji je izazvao Mikija, Mini i Šilju na dan super puzli.

### Pojavljivanje u igricama

#### *Crtaćgrad*

U igrici *Crtaćgrad*, Šilja se oblači u kostim Super Šilje za proslavu Noći veštica.

## Video igrice

### *Kraljevstvo srca*

Šilja se pojavio zajendo sa Pajom i Sorom u svim igricama *Kraljevstvo srca*. Šilja je kapetan dvorskih vitezova kralja Mikija. Paja i on odlaze u potragu za Mikijem, i završavaju u istom timu sa Sorom pomagajući joj u njenim avanturama. On je lojalan prijatelj svima i spreman je da da život za svoje prijatelje.

### Ostale video igrice

Šilja je bio zverda igrice *Vrištač*, za Ejpl. Takođe se pojavio i u Super Nintendo avanturističkoj igrici *Šiljina ekipa* zajedno sa svojim sinom Maksom, pojavio se i u *Šiljnoj Histeričnoj istorijskoj turi*. Takođe se pojavio i u Nintendo igrici *Diznijeva zabava* kao lik sa kojim se može igrati. Pojavio se i u dve igrice za decu: *Šiljina zabavna kuća* za Plejstejšn, kao i *Šiljin ekspres za Komodor 64*. On se takođe poavio u *Diznijevom ekstremnom skejtbordingu* za računare i on je lik sa kojim se može igrati u igrici *Diznijevo brzo razmišljanje*.

U *Mikijevoj epskoj avanturi*, Šilja se ne pojavljuje, ali animatronska kopija, napravljena od strane Ludog doktora živi u OsGradu. U igrici on nema cipele, ima pocepane pantalone, majcu i prsluk, nema ruku i ima užareno oko. U igrici, Miki dobija misiju da pronađe robotsku ruku i vrati je animatronskom Šilji.

U igrici *Diznijev univerzum*, moguće je igrati sa Šiljinim kostimom. U *Avanturama u Diznilendu*, Šilja se pojavljuje u glavnoj ulici i izvan svoje kuće u Mikijevom Crtaćgradu. Šilja se poavljuje i u igrici *Diznijev beskraj*.

## Diznijevi parkovi

Šilja je jedan od najomiljenih likova u Diznijevim parkovima, odmah posle Mikija, Mini i Paje. On je glavni lik na mnogim paradima, atrakcijama i specijalima.

Klasično odelo koje nosi njegov kostim su ogromne cipele, plave pantalone, žuti prsluk, zeleni šešir i narandžasti džemper.

## Zanimljivosti

* Šilja je jedini lik iz Mikijeve ekipe koji ima sina umesto sestrića i sestričine.

* Takođe, on je jedini lik trioa, koji ima potvrđenu ženu, iako je Volt Dizni rekao da su Miki i Mini u braku iza kamera.

* Crtani filmovi u kojima je Šilja smatran psom su njegovi raniji crtaći, jedna epizoda *Mikijeve igraonice*, u crtanom filmu *Ko je smestio zeki Rodžeru*, od strane Hada u jednoj epizodi *Mikijevog kluba* i u epizodi serije iz 2013. godine.

* Iako je Šiljin šešir, zelene boje sa crnom trakom, u stripovima je plave boje. U filmu *Miki, Paja i Šilja: Tri musketara*, njegov šešir je narandžast. Ponekad mu je šešir zelene boje sa žutom trakom.

* Boja Šiljinog prsluka se takođe menja zavisno od pojavljivanja, zvanično je crn, u Mikijevoj igraonici, prsluk mu je braon, a u parkovima i igricama je žut.

* Njegovo originalno konceptno ime bilo je "Budalasto kuče" u crtaću krairanom 1930. godine; kasnije je njegovo ime bilo "Džordž Gef", ili "Dž. Š. Gef" u crtaćima iz pedesetih godina dvadesetog veka, naglašavajući da je "Šilja" samo nadimak. Tek je u seriji *Šiljina ekipa* i u filmu *Šiljin film*, rečeno puno ime lika tj. Šilja Šiljić. U početnoj epizodi *Šiljine ekipe*, na diplomi piše "Dž. Š. Šiljić", što je slično Šiljinom imenu iz pedesetih.

* U epizodi *Mikijeve fabrike*, pojavljuje se Šiljina majka.

* Nekoliko Diznijevih dugometražnih crtanih filmova je iskoristilo Šiljin uzvik, kao što su *Pobuna na farmi* (kada Megi, Gđa. Kalovej i Grejs slučajno udare Džuniora Bizona), *Pepeljuga* (kada kralj preseče konopac lustera i Veliki vojvoda i on padnu na krevet), *Zvonar Bogorodičine crkve* (kada Kvazimodo prouzrokuje da Frolovi ljudi popadaju sa Bogorodičine crkve u obližnju reku), *Spasioci* (kada Orvel poleća poslednji put) i *Začarana* (kada se trol baci preko, do sledećeg kraljevstva, dok pokušava da pojede Žizelu).

* U filmu *Aladin*, kada je duh oslobođen i sprema se za odmor, on nosi Šilja kapu.

* Šilja je jedan od tri glavna Diznijeva lika, koja su se pojavila u dugometražnom crtanom filmu kao glavni protagonisti. Ostala dvojica su Paja Patak (*Tri kabaljerosa*) i Baja MekPatak (*Pačije priče film: Blago izgubljene lampe*).

* Prema jednom stripu iz šezdesetih, Šiljin pradeda je živ i veoma je star.

Kategorija:Saludo Amigosi
Kategorija:Pusti mašti na volju
Kategorija:Ko je smestio zeki Rodžeru
Kategorija:Šiljin film
Kategorija:Ekstremni Šiljin film
Kategorija:Mikijevo bilo jednom na Božić
Kategorija:Mikijevo bilo jednom za Božić
Kategorija:Miki Maus (serija)
Kategorija:Mikijeva igraonica
Kategorija:Mikijeva epska avantura
Kategorija:Miki i prijatelji
Kategorija:Mikijeva fabrika
Kategorija:Mikijeva radionica
Kategorija:Mikijeva Božićna pesma
Kategorija:Miki, Paja i Šilja: Tri musketara
Kategorija:Psi
Kategorija:Mikijev klub
Kategorija:Diznijevi likovi
Kategorija:Spasavanje gospodina Benksa
Kategorija:Kraljevstvo srca
Kategorija:Likovi iz stripova
Kategorija:Likovi iz filmova
Kategorija:Likovi iz video igrica
Kategorija:Likovi iz serija